EkBass/fiwiki-20250220-pages-articles huggingface dataset:
Juutinrauman silta

Juutinrauman silta (tanskaksi Øresundsbroen, ruotsiksi Öresundsbron; siltayhtiö käyttää yhdistelmänimeä Øresundsbron) on yhdistetty rautatie- ja maantiesilta Juutinrauman salmen yli. Silta- ja tunneliyhteys yhdistää kaksi metropolialuetta, Tanskan pääkaupungin Kööpenhaminan ja Ruotsin kolmanneksi suurimman kaupungin Malmön. Juutinrauman sillan pituus on 7 845 metriä ja suurin jänneväli 490 metriä. Silta on maailman pisin yhdistetyssä rautatie- ja maantieliikenteen käytössä oleva vinoköysisilta. Sillan ylemmällä kannella kulkee nelikaistainen moottoritie E20, alemmalla kaksiraiteinen rautatie. Sillan pylonit kurottuvat 204 metrin korkeuteen. Tanskan puolelta yhteys lähtee Amagerista neljän kilometrin matkalle merenalaiseen tunneliin, joka johtaa keskellä Juutinraumaa sijaitsevalle neljän kilometrin pituiselle Peberholmin tekosaarelle. Tunnelissa rautatie ja maantie kulkevat samassa tasossa, Peberholmista ne nousevat sillan eri tasoille. Koska Ruotsin ja Tanskan rautateillä käytetään eri sähköistys- ja opastinjärjestelmää, sillan yli liikennöivät junat ovat kaksijärjestelmätoimisia. Järjestelmien rajakohta sijaitsee valtioiden rajalla. Ruotsin ja Tanskan yhdistävän silta- ja tunneliyhteyden kokonaispituus on 16 kilometriä, ja se otettiin käyttöön 1. heinäkuuta 2000. Molemmilla puolilla salmea tehtyine maatöineen yhteys maksoi 30,1 miljardia Tanskan kruunua (vuoden 2000 rahassa). Silta joudutaan aika ajoin sulkemaan myrskysäällä, kuten marraskuun lopulla 2011.Ruotsiin iski rajua myrsky – Juutinrauman silta suljettu. Yle Uutiset 27.11.2011 Televisiosarja Silta sijoittuu Malmöhön ja Kööpenhaminaan, jotka Juutinrauman silta yhdistää. == Kuvia == Tiedosto:Oresund-over-2008.JPG|Ilmakuva Tiedosto:Öresundsbrons vajrar 1.jpg|Sillalla Tiedosto:Öresundstunneln till Danmark.jpg|Tunnelissa == Katso myös == *Ison-Beltin silta == Lähteet == == Aiheesta muualla == * Siltayhtiön sivut * Siltayhtiön julkaisu ”Vägen över Öresund” Luokka:Ruotsin tieliikennesillat Luokka:Tanskan tieliikennesillat Luokka:Ruotsin rautatiesillat Luokka:Tanskan rautatiesillat Luokka:Vinoköysisillat Luokka:Silta- ja tunneliyhteydet Luokka:Ruotsin ja Tanskan raja Luokka:Malmön rakennukset ja rakennelmat Luokka:Tårnbyn kunta Luokka:Seulonnan keskeiset artikkelit
Ilves (täsmennyssivu)

__NOTOC__ Ilves tarkoittaa seuraavia asioita: * ilves (Lynx lynx), kissaeläin * ilvekset (Lynx), kissaeläinsuku == Sukunimenä == * Aapo Ilves, virolainen kirjailija, muusikko ja taiteilija * Eero Ilves (vuoteen 1906 Nyman, 1887–1953), suomalainen pankinjohtaja * Jaakko Ilves (s. 1953), suomalainen viulunsoiton lehtori * Kristjan Ilves (s. 1996), virolainen yhdistetyn hiihtäjä * Merike Ilves (1925–2006), suomalainen toimittaja ja kääntäjä * Mikael Ilves (s. 1938), suomalainen eläinlääkäri ja kirjailija * Toomas Hendrik Ilves (s. 1953), Viron presidentti 2006–2016. == Urheilussa == * Ilves, Veikkausliigassa pelaava Ilveksen edustusjoukkue * Ilves, SM-liigassa pelaava Ilves-Hockey Oy * Tampereen Ilves, urheiluseura Ilves ry * Jämsänkosken Ilves, urheiluseura * Riihimäen Ilves, jalkapalloseura * Tampereen Ilves-Kissat, urheiluseura * Etelä-Kuopion Ilves, urheiluseura * Ilves FS, futsal-joukkue * Ilves-Hockey Oy, jääkiekkoseura Ilveksen taustayhtiö. == Muita merkityksiä == * Ilves, tähdistö * Sokos Hotel Ilves, hotelli Tampereella * Ilves-teatteri, helsinkiläinen harrastajateatteri * Ilves, Anssi Kelan kappale vuodelta 2018 * Poika ja ilves, suomalainen elokuva.
Moche

Moche-kulttuuri (Mochica) vallitsi Pohjois-Perun rannikolla noin 100–700 jaa., laajennetun aikataulun mukaan 300 eaa.–100 jaa. Mochen kulttuuri tunnetaan keramiikastaan, kultatöistään ja keinokasteluverkostoista. Mochen jäljiltä ovat Trujillon lähellä olevat kaksi suurta pyramidia, Huaca del Sol ja Huaca de la Luna. Moche laajeni keskusjokilaaksoistaan melko laajalle rannikkokaistaleelle. Mochen ihmiset saattoivat olla samoja kuin myöhemmän Chimun valtion ihmiset. == Moche == Moche-kulttuuri (eli Mochica tai varhainen Chimú, proto-Chimú, pre-Chimú tms.) syntyi noin 100 jaa. Perun rannikon jokilaaksoihin. Mochen yhteiskunta oli järjestynyt ja hyvin johdettu. Kulttuuri tunnetaan muun muassa erikoisista ihmisen pään muotoisista saviastioistaan. Saviastioita oli esimerkiksi talon ja ihmisen muotoisia. Astiat tehtiin muotin avulla. Viimeistään mochen aikaan alettiin rakentaa linnoituksia. Keramiikka esittää muun muassa uhrausseremonioita, joissa kaksintaistelun hävinneet nuorukaiset tapettiin hitaasti, minkä jälkeen ruumiilta poistettiin lihakset. Metallia osattiin käsitellä hyvin. Moche käsitti useita kaupunkivaltiota, jotka olivat pappien johtamia. Mochen varhaisvaihe I–II on lähinnä jatkoa Gallinazolle, niissä on myös Cupisniquen ja Salinarin piirteitä. Moche III–IV noin 300–600 jaa. edustavat Mochen huippukautta. Tänä aikana Moche laajeni rannikolla. Mochet rakensivat savitiilistä suuria porraspyramideja, jotka olivat sekä hallinnollisia että uskonnollisia keskuksia. Osa pyramideista oli myös hautapaikkoja. Mochen aikoina kukoisti etelärannikolla Ica-Nazcan kulttuuri. Mochen pohjana oli Gallinazo, jonka pohjana puolestaan Cupisnique 1200 eaa.–200 eaa. Moche IV romahti noin 600 jaa. kuivuuden takia. Poikkeukselliset ilmaston muutokset johtuivat El Niño -ilmiöstä ja ne johtivat sisällissotiin, jotka tuhosivat kulttuurin. == Lähteet == * === Viitteet === == Aiheesta muualla == * * * * * Luokka:Esikolumbiaaniset kulttuurit Luokka:Pronssikauden kulttuurit Luokka:Seulonnan keskeiset artikkelit
Caral

Caral oli muinainen intiaanien rakentama asutuskeskus Perun rannikolla Supéjoen laaksossa, Barrancan provinssissa. Se syntyi noin 3000–2600 eaa. ja oli siten yksi varhaisimmista Perun temppelikeskuksista. Caral kuului Caral–Supe-sivilisaatioon. Caralista on löydetty 5 000 vuotta vanha quipu, solmukirjoitus. Kaupungista ei ole löydetty merkkejä sodista tai sota-aseista. Caral liittyy Perun sivilisaation syntyyn myöhäisellä esikeraamisella kaudella. Silloin alettiin rakentaa suuria temppeli- ja palatsitasanteita, huacoja. Caralin tyyppisen keskuksen tarkoitus oli mitä luultavimmin toimia erilaisiin kylvöön ja sadonkorjuuseen sekä päällikön kuolemaan ja sodassa saatuun voittoon ja vastaaviin liittyvänä seremoniapaikkana. Esimerkiksi sadonkorjuuseremoniassa oli uskonnollinen sävy. Juhliin liittyi markkinatoimintaa ja niiden tarkoitus oli lujittaa toisilleen läheisten kylien välistä yhteyttä. Tämä on päätelty myöhempien mapuche-intiaanien riiteistä, joihin liittyi aikoinaan vastaavan tyyppistä kummun rakentamista kuin Caralissa. Caralin tyyppisiä keskuksia oli Perun myöhäisellä esikeraamisella kaudella vain muutamia, esimerkiksi La Galgada ja Aspero. Caral hylättiin noin 2100 eaa., ehkä kuivuuden takia. Näihin aikoihin monet myöhemmän ajan keskukset olivat alkaneet kasvaa. == Caralin "esihistoria" == Caralin tyyppisiä keskuksia alettiin rakentaa Perun rannikolla ehkä jo 3500–3000 eaa. Varhaisin Supejoen laakson keskus oli 100 hehtaarin kokoinen Huaricanga, josta on löydetty varhainen sauvajumalan kuva. Tämä keskus perustettiin ehkä jo 3500 eaa. Supejoen laakson varhaista monumenttikulttuuria sanotaan Norte Chicon kulttuuriksi. == Caralin keskusta == Caralia alettiin rakentaa viimeistään vuoden 2600 eaa. aikaan, ja se lienee ollut noin vuonna 2500 eaa. Amerikkojen suurin kaupunkimainen keskus. Caralin asutuskeskuksessa on arvioitu asuneen 3 000 ihmistä, ja sen suuret rakennelmat on tehty pitkän ajan kuluessa ilmeisesti jonkinlaisena työverona. Kaupungissa on U:n muotoisia, itään osoittavia temppeleitä, kolme maahan upotettua pyöreää kenttää ja tasalakisia leveitä pyramideja. Löytyneen temppelialueen pinta-ala on noin 66–110 hehtaaria. Suuren pyramidin eli espanjaksi Pirámide Mayor:in ala on noin 150×165 m ja korkeus 18 m. Sen sisäänkäynnillä on kaksi 3,5 m korkeaa monoliittia. Pienen pyramidin mitat ovat 60×45×10 m. Rakennelmat ovat Perun esikeraamiselle ja varhaiselle keraamiselle ajalle tyypillisiä. Lisäksi Caralista on löydetty 18 huacaa eli suurta tasalakista pyramidimaista kumpua, joista kuusi on muita suurempia. Kuuden kummun tilavuudet vaihtelevat välillä 20 000–200 000 m³. Caralin lähiseuduilla Supejoen laaksossa on 19 pienempää esikeraamista keskusta 80–90 km2 alalla: Aspero on alaltaan 15 ha jonka suurin kumpu 3 200 m³. Koko Supejoen laaksossa asui Caralin aikoihin ehkä noin 20 000 ihmistä. ==Katso myös== *Esikolumbiaaniset intiaanikulttuurit *Valdivian kulttuuri == Lähteet == == Aiheesta muualla== *the Caral quipu *Caral Supe Luokka:Esikolumbiaaniset kulttuurit Luokka:Unescon maailmanperintökohteet Perussa
Ateria

Ateria on syömishetki, jolloin nautitaan ruokaa. Aterioille on yleensä varattu tietty hetki päivästä. Aterioita tarjoillaan kotona, ravintoloissa tai kahviloissa. Myös erikoistilaisuuksissa, kuten syntymäpäivillä, häissä ja vuosijuhlissa tarjoillaan yleensä ateria. Suomessa myös kouluissa tarjoillaan oppilaille vähintään yksi ateria päivässä. == Päivittäiset ateriat == Eri hetkinä nautituilla aterioilla on eri nimet: * Aamiainen syödään yleensä noin kahden tunnin sisällä heräämisestä. * Brunssi on myöhäisaamun ateria, vähän isompi kuin aamiainen ja yleensä korvaa aamiaisen ja lounaan. * Lounas on lämmin ateria, joka syödään puoleltapäivin. * Välipala syödään alkuiltapäivästä, ja se on yleensä kylmä. Välipalan syönti on yleistä kasvuikäisille lapsille. * Päivällinen on lämmin ateria, joka nautitaan iltapäivällä tai alkuillasta. * Illallinen nautitaan nimensä mukaan illalla. Illallinen on usein johonkin tapahtumaan liittyvän tai muuten juhlallisen iltaruokailun nimi. Sana voi tarkoittaa myös koko tapahtumaa, ei vain ateriaa. * Iltapala on kevyt ja yleensä kylmä ateria, joka nautitaan viimeisenä ateriana ennen nukkumaan menoa. * Yöpala nautitaan yleensä keskiyön jälkeen. Se on tuskin koskaan lämmin. Monen ruokalajin ateria koostuu useista ruokalajeista, jotka nautitaan eri järjestyksessä. * Alkuruoka, aperitiivi * Salaatti * Keitto * Pääruoka viinin kanssa * Jälkiruoka jälkiruokaviinin kanssa * Kahvi, konjakki, brandy, likööri tai grappa * Hedelmiä ja juustoa Ruokalajien välillä voidaan tarjota esimerkiksi sorbettia. Ruokalajien määrä ja järjestys vaihtelee paikallisen kulttuurin ja tapojen mukaan. * Luokka:Seulonnan keskeiset artikkelit nl:Eten#Maaltijden pl:Obiad
Eyuphuro

Eyuphuro on perinteistä afrikkalaista musiikkia länsimaiseen populaarimusiikkiin sekoittava yhtye Mosambikista. Yhtyeen kappaleet ovat laulettu pääosin macuan kielellä. Itse yhtyeen nimi tarkoittaa suomeksi "pyörremyrskyä". == Historia == Omar Issa, Gimo Remane ja Zena Bacar perustivat Eyuphuron vuonna 1981. Eyuphuro ehti julkaista yhden levyn, Mama Mosambikin, ennen kuin yhtye hajosi vuoden 1990 paikkeilla. Eyuphuro on esiintynyt myös Provinssirockissa, vuonna 1990. Vuonna 1998 yhtyeen laulaja Zena Bacar perusti Eyuphuron uudelleen. Eyuphuro teki vuonna 2001 uuden levyn, Yellelan. == Jäsenet == Ensimmäisellä levyllä: * Zena Bacar (laulu) * Omar Issa * Gimo Remane Toisella levyllä: * Zena Bacar (laulu) * Issufo Manuel (laulu) * Belarmino Rita Godeiros (lyömäsoittimet) * Jorge Cossa (lyömäsoittimet) * Mahamudo Selimane (kitara) * Firmino Luis Hunguana (basso) Toisella levyllä eräissä kappaleissa esiintyy myös yhtyeeseen kuulumattomia muusikkoja; Mariamo Mussa Hohberg (laulu), Orlando da Conceicao (saksofoni) ja Benedito Mazbuko (koskettimet). == Levyt == * Mama Mosambiki (1986) : Samukhela / Mwanuni / Akatswela / We Awaka / Kihiyeny / Nifungo / Oh Mama / Nuno Maalani * Yellela (2001) : Ohawha / Othiawene / Muanadjulu / Yellela / Ethuila Exeni / Orera Kurrera / Masikini / Ohiyu / Africa / Ayaka == Aiheesta muualla == * Eyuphuro levy-yhtiö Real World Recordsin sivuilla. Luokka:Mosambikilaiset yhtyeet
Telomeeri

Telomeeri (kreik. telos (loppu) ja meros (osa)) on eukaryoottisilla eli aitotumallisilla soluilla esiintyvä DNA-jakso kromosomien päissä. Telomeerit koostuvat toistuvista DNA-sekvensseistä; esimerkiksi nisäkkäiden telomeerit koostuvat TTAGGG-sekvenssistä (5′-3′-suuntaan) ja on 3 000–20 000 emäsparia pitkä. Kasvien telomeerien rakenne (TTTAGGG)n muistuttaa eläinten telomeereja. Prokaryoottisilla eli esitumallisilla eliöillä kromosomit ovat rengasmaisia, eikä niillä siksi ole telomeerejä. Telomeerit muodostavat kromosomin päähän silmukoita, jotka estävät kromosomien päitä liittymästä toisiinsa. Silmukka muodostuu telomeerin päässä olevasta yksijuosteisesta osasta, joka hybridisoituu telomeerin keskellä olevan vastinjakson kanssa. Reaktio on entsyymin katalysoima, ja sama katalyytti yhdessä muiden proteiinien kanssa muodostaa kompleksin, joka stabiloi silmukan. Tärkeimpiä telomeereihin sitoutuvia proteiineja ovat TRF1- ja TRF2-kompleksit. Telomeerien merkitys tulee esiin solunjakautumisessa. DNA:ta replikoiva entsyymi DNA-polymeraasi ei kykene monistamaan kromosomin 5'-päätä, johon jää solunjakautumisen yhteydessä RNA-alukkeen pituinen emäsvajaus. Tämä johtaisi nopeasti geneettisen tiedon katoamiseen, jos telomeerit eivät suojaisi kromosomien päitä. Telomeerejä pidentää telomeraasi-entsyymi, joka toimii käänteistranskriptaasina ja pidentää kromosomin telomeeripään DNA-juostetta. Useimmissa monisoluisissa eukaryooteissa telomeraasi on aktiivinen vain sukulinjan soluissa. Jos telomeerit lyhenevät liikaa, ne eivät enää muodosta silmukoita, jolloin kromosomit voivat yhtyä. Normaalit solut eivät pysty korjaamaan virhettä ja ne saattavat ajautua apoptoosiin. Telomeerien lyhentymisellä uskotaan olevan yhteys vanhenemiseen ja syöpien syntyyn. Lyhyet telomeerit liittyivät kolminkertaiseen ja keskipitkät telomeerit kaksinkertaiseen riskiin sairastua syöpään. Eräissä monogeenisissä oireyhtymissä, kuten Wernerin oireyhtymässä ja Bloomin oireyhtymässä, esiintyy telomeerien toimintahäiriötä ja ennenaikaista ikääntymistä. Myös Downin oireyhtymässä tavataan varhaista ikääntymistä, ja oireyhtymää sairastavilla henkilöillä veren valkosolujen telomeerit ovat normaalia lyhyemmät. Liikunnan on todettu hidastavan telomeerejä lyhentymiseltä. Suojaava tekijä on telomeraasi-entsyymi, jota liikunta aktivoi. Elizabeth H. Blackburn, Carol W. Greider ja Jack W. Szostak saivat vuoden 2009 lääketieteen Nobelin tutkimuksistaan, jotka koskevat telomeerien yhteyttä vanhenemiseen. == Katso myös == * Hayflickin raja == Lähteet == == Aiheesta muualla == Luokka:Molekyylibiologia
Kolme pistettä

Kolme pistettä eli pistekolmikko (josta käytetään joskus myös nimitystä ellipsi) on typografinen välimerkki, jota käytetään useissa kirjoitetuissa kielissä. == Kolme pistettä suomen kielessä == Kolmea pistettä käytetään suomen kielessä seuraaviin tarkoituksiin: * Kaunokirjallisissa tai tuttavallisissa teksteissä merkitsemään puuttuvaa lauseen tai ilmauksen alkua tai loppua. : Myymme pullia, kakkuja, leivoksia, viinereitä… : ”Pitäisikö tässä itkeä…”, aloittaa Roope. ”…vai nauraa?” jatkaa Johanna. * Luonnontieteellisissä ja teknisissä teksteissä erottamaan raja-arvoja toisistaan, esimerkiksi −10…+10 °C. Yleiskielessä tähän tarkoitukseen käytetään ajatusviivaa tai sen puuttuessa yhdysmerkkiä. Toisin kuin esimerkiksi englannin kielessä, suomen kielessä ei käytetä kolmea pistettä osoittamaan, että sitaattia on lyhennetty, vaan siihen tarkoitukseen käytetään kahta ajatusviivaa. Kokonaisen virkkeen tai sitä pidemmän jakson poistoa merkitsevät ajatusviivat voi kirjoittaa hakasulkeisiin. * Kun sade lakkasi – –, hän alkoi taas hymyillä. (Englanniksi: When the rain stopped […], she started to smile again.) * Sanaa camelot käytetään usein viitattaessa Yhdysvaltain historiaan vuosina 1960–1963, ja sillä tarkoitetaan presidentti John F. Kennedyn hallintoa. [– –] Camelot-aikakausi päättyi Kennedyn salamurhaan, jota usein verrataan kuningas Arthurin kaatumiseen. === Kolme pistettä tietokoneissa === Tietokoneissa … koodataan eri merkistöissä seuraaville arvoille. ASCII-merkistössä käytetään erillisen merkin sijasta kolmea tavallista pistettä. ; ASCII : 0x2E 0x2E 0x2E ; Unicode : U+002E U+002E U+002E : U+2026 (yhteensopivuusmuoto) ; LaTeX : `\ldots` ; HTML : `&hellip;` ==Lähteet== == Aiheesta muualla == Luokka:Välimerkit
Chimor

Chimor (Chimú) oli esikolumbiaaninen intiaanivaltio nykyisen Perun rannikon pohjoisosissa noin vuosien 1000 ja 1470 välillä. Vuonna 1475 inkat valtasivat Chimorin, 50 vuotta ennen konkistadorien saapumista alueelle. Valtion pääkaupunki oli Chan Chan -niminen kaupunki, joka sijaitsi lähellä nykyistä Trujillon kaupunkia. Chan Chan oli Amerikkojen suurin kaupunki ennen espanjalaisten valloituksia. Chimorin valtakuntaan kuului sen ollessa laajimmillaan melkein tuhat kilometriä Tyynen valtameren rannikkoa.Perusta löytyi iso uhrihauta. Ylen uutiset Yhteiskunta jakautui luokkiin ja ammattikuntiin. Kuningasta palvottiin puolijumalana. Valtiolla oli keskitetty hallinto, ja valtion laajetessa siitä tuli valtioliitto. Laajenemisen syinä on saattanut olla hallitsijoiden ahneus rikkauksille. Valtakuntaan kuului laajimmillaan 20 jokilaaksoa ja 20 miljoonaa asukasta. Valtakunta alkoi laajeta 1200-luvulla, jolloin pääkaupungissa oli noin 8 000 asukasta. Keskeisenä vastustajana oli pohjoisen Sicán. Inkat nousivat vastustajaksi vasta 1400-luvulla. Inkat valloittivat alueen 1462–1475. Laajimmalle kulttuuri levisi juuri inkojen valtakaudella, kun chimut tuottivat inkoille tavaroita. == Kulttuuri == Chimorin kansaa sanotaan chimuiksi ja kulttuuria Chimúksi. Chimú nousi Moche-kulttuurin raunioille. Kulttuurista tiedetään vähän ja vain sen verran, mitä arkeologisista löydöistä on pystytty päättelemään. Chimorin kansa valmisti keramiikkaa käyttämällä muotteja ja kokosi isoimmat astiat erikseen valmistetuista osista. Astioiden muodot ja koristeaihiot saivat pitkälti vaikutteita Moche-keramiikasta. Chimú-kulttuuri kehittyi korkealle tasolle myös metallurgiassa. Useista raaka-aineista, esimerkiksi kuparista, hopeasta ja kullasta, valmistettiin tavallisia käyttöesineitä, kuten pikareita, lautasia ja koruja. Kankaiden raaka-aineina kulttuuri käytti puuvillaa, mutta myös laamaeläinten villaa. Kankaat olivat kuvioituja, ja niitä saatettiin vielä koristella esimerkiksi höyhenillä ja metallikoristeilla.Tampereen taidemuseo === Lapsiuhrit === Joukko Perussa toimivia tutkijoita löysi keväällä 2018 Huanchacon alueelta muinaisen joukkohaudan, joka sisälsi 140 uhratun lapsen ja 200 uhratun laaman jäänteet. Lasten rintarangat oli viilletty auki, ja heiltä oli poistettu sydämet. Jonkin matkan päästä tutkijat löysivät toisen joukkohaudan, jossa oli 227 lapsen jäänteet. Tutkijat epäilevät että nämä iältään 4–14-vuotiaat lapset oli joskus 1400-luvulla uhrattu rituaalissa Chimu-kulttuurin jumalille, jotta jumalat lopettaisivat El Niño -ilmiön aiheuttamat rankkasateet ja lepyttäisivät tulvat.Perusta löydettiin kenties maailman suurin lapsiuhrihauta. Mtv- uutisetArkeologit löysivät yli 200 lapsiuhrin muinaishaudan Perusta. Mtv- uutiset == Katso myös == *Moche *Wari == Lähteet == == Aiheesta muualla == *Chimu *Las 7 maravillas del Perú *Chan Chan, Ciudad Chimú (flash) * *Imagen de satélite de las ruinas de Chan Chan Luokka:Esikolumbiaaniset kulttuurit Luokka:Historialliset valtiot Luokka:Seulonnan keskeiset artikkelit Luokka:Pronssikauden kulttuurit
Aristoksenos

Aristoksenos (, n. 370–290 eaa.) oli antiikin kreikkalainen peripateettiseen kouluun kuulunut filosofi. Hänen kirjoituksensa käsittelivät lähinnä henkilöhistorioita (mm. Pythagoras, Sokrates, Platon) ja musiikin teoriaa. Aristoksenos syntyi Taraksessa Suur-Kreikassa nykyisen Italian eteläosassa. Häntä opetti ensin hänen isänsä Spintharos, Sokrateen oppilas, ja myöhemmin Lampros ja Ksenofilos, joilta hän oppi musiikin teoriaa. Lopulta hän opiskeli Aristoteleen alaisuudessa Ateenassa. Sanotaan, että hän oli syvästi harmissaan, kun Theofrastos valittiin Lykeionin koulun johtoon Aristoteleen kuoltua. Hänen sanotaan kirjoittaneen 453 teosta Aristoteleen tyyliin. Ne käsittelivät filosofiaa, etiikkaa ja musiikin teoriaa. Hänen empiiriset pyrkimyksensä näkyvät hänen kehittämässään teoriassa, jonka mukaan sielun suhde ruumiseen on samanlainen kuin harmonian suhde soittimeen. Ei ole säilynyt todisteita siitä, millä menetelmällä hän johti tämän teorian. Hänen mukaansa musikaalisen skaalan nuotit tulee arvioida korvalla, eikä niiden matemaattisilla suhteilla, niin kuin pythagoralaiset opettivat. Ainoa, mikä hänen tuotannostaan on säilynyt, on kolme kirjaa hänen teoksestaan Harmonian elementit, joka on keskeneräinen musikaalinen tutkielma. Grenfellin ja Huntin Oksyrhynkhoksesta löytämä papyrus (Oxyrhynchus Papyri vol. i., 1898) sisältää viisipalstaisen katkelman, tutkielman runomitasta, joka on todennäköisesti osa tätä Aristoksenoksen tutkielmaa. Luokka:Peripateettiset filosofit Luokka:Pythagoralaiset filosofit
Straton

Straton (, n. 330–270 eaa.) oli antiikin kreikkalainen peripateettiseen koulukuntaan kuulunut filosofi. Straton oli kotoisin Lampsakoksesta. Hän toimi Lykeionin peripateettisen koulun johtajana 18 vuotta Theofrastoksen jälkeen. Hän testamenttasi koulun Lykonille. Tämä ei kuitenkaan ollut kovin kiinnostunut filosofiasta, ja koulun opetus alkoi vähitellen taantua. Filosofiassa Straton laajensi Aristoteleen fysiikkaa, pannen merkille muun muassa, että putoavat objektit (kuten sadevesi talon katolta) kiihdyttävät nopeuttaan pudotessaan, sen sijaan että ne putoaisivat tasaisella nopeudella, niin kuin Aristoteles oli sanonut painovoimateoriassaan. Eräs Stratonin oppilaista oli tunnettu tähtitieteilijä ja matemaatikko Aristarkhos. Stratonia voidaan myös pitää ensimmäisenä filosofina, joka muotoili täysin ateistisen maailmankuvan, jossa maailmankaikkeutta käsitellään mekanismina ja kaikkia yliluonnollisia voimia kuten jumaluuksia olemattomina. == Lähteet == * == Aiheesta muualla == * Diogenes Laertios: Merkittävien filosofien elämät ja opit: ** Stratonin elämäkerta ** Stratonin elämäkerta Luokka:Peripateettiset filosofit
Geli Raubal

Geli (Angelika) Raubal (4. kesäkuuta 1908 – 18. syyskuuta 1931) oli Adolf Hitlerin sisarpuolen, Angela Hitlerin ja tämän miehen Leo Raubalin tytär. Hitlerin sisar ryhtyi vuonna 1928 hänen taloudenhoitajakseen, jolloin Geli Raubal eli Hitlerin kanssa samassa asunnossa Obersalzbergissa ja Wienissä. 23-vuotias Geli Raubal löydettiin kuolleena Hitlerin asunnosta Münchenistä 8. syyskuuta 1931, ammuttuna Hitlerin aseella. Hitler itse oli matkustanut Hampuriin. Hän teki ilmeisesti itsemurhan mustasukkaisuudesta Hitlerin toista naisystävää Eva Braunia kohtaan. Vaihtoehtoinen syy Geli Raubalin itsemurhaan saattoi olla Hitlerin parafiliat häntä kohtaan. Web archive 2006 Yksi teoria väittää Gelin ampuneen itsensä riideltyään Hitlerin kanssa. == Lähteet == Luokka:Adolf Hitlerin sukulaiset Luokka:Itävaltalaiset henkilöt Luokka:Itsemurhan tehneet Luokka:Vuonna 1908 syntyneet Luokka:Vuonna 1931 kuolleet
Firebird

Firebird (tai FirebirdSQL) on Firebird Foundationin kehittämä avoimen lähdekoodin relaatiotietokannan hallintajärjestelmä Linux-, Windows- ja Unix- käyttöjärjestelmille. Firebird perustuu Borlandin InterBase-tietokannan koodiin. == Historia == === Firebird 1.0 === Firebird 1.0 perustui täysin Borlandin InterBase 6.0 -tietokannan lähdekoodiin, lukuun ottamatta pieniä bugikorjauksia ja muutamaa lisättyä ominaisuutta. Sen viimeisin vakaa versio julkaistiin 4.6.2004. === Firebird 1.5 === Firebird 1.5 oli ensimmäinen Firebird 2 -koodipohjaan perustuva julkaisu 5.5.2004. Firebird 2 -haaran kehitystyön aikana koko ohjelmisto siirrettiin C-ohjelmointikielestä C++-ohjelmointikielelle ja lähdekoodi siivottiin suurelta osin. === Firebird 2.0 === Firebird 2.0 julkaistiin 12.11.2006. Interbase koodista periytynyt indeksien 255 tavun rajoitus poistui ja samoin kuin taulun 30 gikatavun rajoite. === Firebird 2.1 === Firebird 2.1 näki päivän valon 18.4.2008. Se sisälsi monia uusia ominaisuuksia, kuten tietokannan valvonnan, globaalit väliaikaiset taulut, tietokannan triggerit ja kymmeniä uusia sisäisiä funktioita. === Firebird 2.5 === Firebird 2.5 oli seuraava suurempi päivitys, joka saatiin julkaistua kahden ja puolen vuoden päästä edellisestä 4.10.2010. Firebird 2.5:n suurin muutos oli luoda uuden säiearkkitehtuurin perusteet, jotka olivat melkein täysin yhteisiä Superserver-, Classic- ja Embedded- versioille ottaen huomioon alemman tason synkronoinnin ja säikeiden turvallisuuden yleensä. === Firebird 3.0 === Firebird 3.0 on viimeisin suurempi vakaa päivitysversio, joka julkaistiin 19.4.2006. Versiota luonnehdittiin Firebirdin laajimmaksi arkkitehtuurimuutokseksi ohjelman 14-vuotisessa historiassa. Versio toi monisäikeiset prosessit ja jaetut sivujen välimuistit. Ne mahdollistavat moniytimisten laitteistojen ja suurten osoitetilojen paremman hyödyntämisen. Versio paransi huomattavasti suorituskykyä ja säilytti samalla yhteensopivuuden vanhojen tietokantojen kanssa. Lisäksi Firebird 3.0 sisälsi useita SQL-parannuksia , parannetut suojausominaisuudet, kuten verkon ja tietokannan välinen salaus. == Lähteet == Luokka:Tietokantojen hallintajärjestelmät
Pachacamac

Pachacamac oli oraakkelistaan tunnettu kulttuuri muinaisella Perun rannikolla 200–600 jaa. Se liittyy ns. varhaiseen välikauteen. Tätä kulttuuria kutsutaan myös Lima-nimellä. Perun keskirannikolla vallitsi Mochen kukoistuskautena valtio. Pachacamac tunnettiin vanhana inkojenkin arvostamana oraakkelipaikkana ja siellä oli suuri pyramidi. Pachacamacissa asuttiin jatkuvasti ainakin vuodesta 500 eaa. Paikka oli intiaanien vallitessa merkittävä pyhiinvaelluskohde. Luokka:Esikolumbiaaniset kulttuurit
Hard rock

Hard rock on musiikkigenre, joka kehittyi garage rockista ja blues rockista 1960-luvun jälkimmäisellä puoliskolla. Hard rockille ovat tyypillisiä aggressiiviset tulkinnat, kitaran särö sekä voimasoinnut. Merkittäviä alkuaikojen hard rock -yhtyeitä olivat Cream, Deep Purple, The Who ja Led Zeppelin. Hard rockia hyökkäävämpää ja raskassointisempaa musiikkia kutsutaan metallimusiikiksi (heavy metal). == Hard rockin ja metallimusiikin suhde == Hard rock -termiä käytetään usein kevyehkön metallimusiikin synonyyminä. Käsitteet on kuitenkin yritetty eriyttää toisistaan siten, että varsinainen metalli olisi raskaampaa ja sanoituksiltaan hard rockia synkempää. Musiikillisesti hard rock edustaa metallimusiikkia selkeämmin 1960-luvun rhythm and blues -pohjaisen rockmusiikin jatkumoa. == Hard rockin historia == Hard rockin juuret ovat muun muassa blues rockissa, The Whon tuotannossa, sellaisissa 1960-luvun rock-kappaleissa kuin ”You Really Got Me” (The Kinks) ja ”Helter Skelter” (The Beatles) sekä garage rockissa. Tunnettuja 1970–1980-luvun hard rock -yhtyeitä olivat muun muassa AC/DC, Aerosmith, KISS, Rainbow, Status Quo, Thin Lizzy, Van Halen ja Scorpions. Varsinkin Aerosmith ja KISS omaksuivat imagoonsa voimakkaita vaikutteita myös glam rockista. Vastaavasti glam rock -yhtyeiden, kuten Alice Cooperin, Sladen ja Queenin, kappaleissa oli usein hard rock -vaikutteita. 1980-luvulla sellaiset glam- henkiset hard rock -yhtyeet kuin Whitesnake, Guns N' Roses, Def Leppard, Skid Row ja Europe saavuttivat suurta suosiota. Uuden sukupolven hard rock -yhtyeistä tunnetuimpiin lukeutuvat esimerkiksi Velvet Revolver, The Answer, Buckcherry ja Airbourne. ===Heavy-rock Suomessa=== Suomen ensimmäiseksi heavy rock -yhtyeeksi on mainittu 1970-luvulla aloittanut seinäjokelainen Hard Rock Sallinen. Suomalaisia hard rock -yhtyeitä ovat olleet muun muassa Zero Nine, Peer Günt ja Hanoi Rocks sekä 1980-luvun puolivälissä esille tullut suomenkielinen hard rock -yhtye O.S.S.Y. == Lähteet == == Aiheesta muualla == * Luokka:Seulonnan keskeiset artikkelit
Garage rock

Garage rock (”autotallirock”, viittaa yhtyeiden tyypillisiin harjoittelutiloihin) on yksi rockmusiikin tyylilajeista. Garage rockin käsite keksittiin 1970-luvun alussa kuvaamaan Yhdysvalloissa 1960-luvun puolivälissä ja jälkipuoliskolla esiintynyttä yksinkertaista ja raakasointista ”ruohonjuuritason” rockmusiikkia. Garage rockin esikuvia olivat 1950-luvun rock and roll sekä The Rolling Stonesin ja The Yardbirdsin kaltainen brittiläinen rhythm and blues. Alkuperäistä 1960-luvun garage rockia leimasivat pikemminkin innostus ja energisyys kuin virtuoosimainen soittotaito. Tästä syystä sitä on usein pidetty 1970-luvulla syntyneen punkrockin esimuotona. Monien garage rock -yhtyeiden musiikissa oli myös vaikutteita 1960-luvun psykedeelisestä rockista. Psykedeelisen rockin kokeellisimmat ja sisäänpäin kääntyneimmät edustajat on kuitenkin usein nähty vastakohtana garage rockin intensiivisyydelle, suoraviivaisuudelle ja rajuudelle. 1960-luvulla rockin soittaminen oli high school -ikäisten amerikkalaispoikien keskuudessa tavattoman suosittu harrastus, joten garage rock -yhtyeitä oli tuhansia. Useimmat niistä jäivät parhaimmillaankin vain paikallisiksi kuuluisuuksiksi. Garage rock -ilmiö kuitenkin synnytti muutaman Yhdysvaltain laajuista huomiota herättäneen hittikappaleen. Sellaisia olivat muun muassa ? & the Mysteriansin ”96 Tears”, Count Fiven ”Psychotic Reaction”, The Seedsin ”Pushin’ Too Hard” ja Music Machinen ”Talk Talk”. Muita tunnettuja 1960-luvun garage rock -yhtyeitä olivat muun muassa The Wailers, The Sonics, The Standells, Shadows of the Knight, The Chocolate Watchband, The Amboy Dukes, The Electric Prunes ja 13th Floor Elevators. Garage rock -aallon loppuvaiheessa syntyivät kuuluisat detroitilaiset yhtyeet MC5, Alice Cooper ja The Stooges. Useimmat näistä yhtyeistä lopettivat toimintansa 1960-luvun lopulla. Lenny Kayen vuonna 1972 kokoama Nuggets-kokoelmalevy nosti ne uudelleen esille. Vasta tämän jälkeen ilmiöstä alettiin puhua ”garage rockina”. 1980-luvulla sellaiset yhtyeet kuin The Droogs, The Fuzztones, Chesterfield Kings, The Fleshtones, The Nomads, Miracle Workers ja Smack tekivät 1960-luvun garage rockin innoittamaa musiikkia. Toinen garage rockin paluu koettiin 2000-luvun alkuvuosina The Strokesin, The White Stripesin, The Hivesin ja The Vinesin myötä. *
Plesetsk

thumb|250px|Väkeä rautatieasemalla. thumb|250px|Katunäkymä Plesetskistä. Plesetsk () on kaupunkimainen taajama, kaupunkikunta ja Plesetskin piirin hallinnollinen keskus Arkangelin alueella Venäjällä. Se sijaitsee Konošan ja Obozerskin välisen rautatien varrella 290 kilometriä Arkangelista etelään. Taajamassa on 11 000 ja kunnassa 11 900 asukasta (vuonna 2012).Generalnyi plan, s. 10. Taajaman lähellä Mirnyin suljetussa kaupungissa toimii Plesetskin avaruuskeskus. ==Maantiede, ilmasto ja asutus== Plesetskin kunnan pinta-ala on 596,32 neliökilometriä. Se rajoittuu lännessä Plesetskin piirin Oksovskin, pohjoisessa Savinskin ja idässä Puksoozeron kuntiin, etelässä Arkangelin alueen Njandoman piiriin ja koillisessa Mirnyin kaupunkipiirikuntaan. Pinta- alasta 95,1 % on metsää, 2,1 % asuinaluetta ja 2,0 % maatalousmaataGeneralnyi plan, s. 20.. Kunnan alue on kumpuilevaa tasankoa. Suurempia jokia tai järviä ei ole. Seudulla on paljon karsti-ilmiöitä ja soita. Hyötykaivannaisiin kuluvat savi, hiekka ja sora.Generalnyi plan, s. 13–20. Seudun ilmasto on leudon mannermainen. Talvi on melko kylmä, pilvinen ja tuulinen, kesä kohtalaisen lämmin ja sateinen. Tammikuun keskilämpötila on –12,5 ja heinäkuun +17,4 astetta.Generalnyi plan, 12–13. Plesetskin lisäksi kuntaan kuuluu Puksan taajama, jossa on reilut 800 asukastaGeneralnyi plan, s. 38.. Taajaman asukasluvun kehitys 1959 1970 1979 1989 2002 2010 13 316 13 330 13 267 14 027 11 300 11 037 ==Historia== Arkangelin kuvernementin Onegan kihlakunnan Navolokin volostiin kuulunut paikkakunta mainitaan ensimmäisen kerran vuonna 1894. Se on saanut nimensä entisestä Plesetskajan kylästä sekä lähellä sijaitsevasta Plestsyn järvestä. Vuonna 1897 Vologdan ja Arkangelin väliselle rautatielle rakennettiin Plesetskajan asema. Vuonna 1926 asemasta tuli volostin ja vuonna 1929 Pohjoisen aluepiirin Arkangelin piirikuntaan kuuluneen piirin keskus. Asemakylä sai kaupunkimaisen taajaman statuksen ja nimen Plesetsk vuonna 1932. ==Liikenne, talous ja palvelut== Kunnan läpi kulkee etelästä Arkangeliin johtava rautatie, jolla on Plesetskajan ja Puksan asemat. Plesetskin kautta kulkee myös Arkangelin ja Kargopolin välinen asfaltoitu maantie. Taajamasta on linja-autoyhteydet piirin tärkeimpiin asutuskeskuksiin ja Arkangeliin.Generalnyi plan, s. 57–61. Plesetskin lentotukikohta (Plesetskin lentoasema) sijaitsee noin 11 kilometriä Mirnyistä itäkaakkoon. Seudun pääelinkeinot ovat metsäteollisuus ja liikenne. Kunnassa toimii useita puunhankintaa ja -jalostusta harjoittavia yrityksiä, kaksi metallipajaa, leipomo, kaasu- ja öljyalan laitoksia, tielaitos ja kaksi maatalousyritystä.Generalnyi plan, s. 40–41. Keskustaajaman palveluihin kuuluvat keskikoulu, ammattikoulu, kulttuuritalo, kirjasto ja piirisairaala poliklinikkoineen. Julkisia palveluja on myös Puksassa.Generalnyi plan, s. 48–50. ==Lähteet== * ===Viitteet=== ==Aiheesta muualla== * Plesetskin kunnan sivusto * Plesetskin kunta piirin sivustolla Luokka:Arkangelin alueen kaupunkimaiset taajamat Luokka:Plesetskin piiri
Convair B-58 Hustler

Convair B-58 Hustler oli ääntä nopeampi Yhdysvaltain ilmavoimien Strategic Air Commandin pommikone, joka kehitettiin 1950-luvulla. Se oli käytössä vuodesta 1960 16. tammikuuta 1970 asti. B-58 on pyrstötön deltasiipinen lentokone. Siiven etureunan delta-kulma on 60 astetta. Lentokoneessa on neljä General Electric J79-GE-5 tai -5A suihkumoottoria. Kone pystyi lentämään jatkuvasti kaksinkertaisella äänennopeudella. Se soveltui myös nopeaan, alisooniseen matalalentoon. Siinä oli kolmen hengen miehistö: ohjaaja, pommittaja/navigaattori ja omasuojausoperaattori. Sen pelastautumismenetelmänä oli ohjaamokapseli, jossa miehistö pystyi erkanemaan lentokoneesta jopa sen lentäessä 21 kilometrin korkeudessa 2 450 km/h lentonopeudella. B-58 kuljetti yleensä yhden atomipommin, joka sijaitsi pohjan MB-1C-"podissa" rungon alla. 1961 alkaen koneisiin lisättiin siipiin ripustimet, joihin voitiin asettaa B43- tai B61-ydinpommi. Koneen pyrstössä oli yksi M61 Vulcan-tykki koneen puolustamiseksi. Kone saavutti useita nopeusennätyksiä. Sen hyötykuorman kuljetuskyky ja kantama olivat kuitenkin B-52 Stratofortressia paljon huonommat ja vaati huomattavan paljon huoltoa. Vaikean suunnitteluvaiheen vuoksi rakennettiin aluksi 30 koneen koesarja ja 86 tuotantomallia B-58A. Osa koekoneista päivitettiin myös lopulliseen malliin. 26 konetta, eli 22,4 prosenttia kaikista 116 rakennetusta B-58-koneesta menetettiin erilaisissa onnettomuuksissa. B-58 Hustlerin lempinimi olikin: "James Dean-pommittaja"; Going Fast - Dying Young. Koneen lyhyeen elinikään vaikutti ilmatorjuntaohjusten kehitys ja Neuvostoliiton suurissa määrin käyttöönottama S-75 Dvina (SA-2 Guideline). Ratkaisu ohjusuhkaan on lentää matalalla tutkakatveessa, kun B-58 oli suunniteltu täysin vastakkaiseen käyttötarkoitukseen. Matalalla tiheämmässä ilmassa se ei pystynyt yliääninopeuksiin ja koneen lyhyt lentomatka lyheni entisestään. Hustler kärsi koko käyttöikänsä erilaisista "lastentaudeista", jotka olivat monelta osin seurausta liian monimutkaisesta teknistä toteutuksesta. Vuonna 1965 puolustusministeri Robert McNamara määräsi koneen poistettavaksi käytöstä viiden vuoden kuluessa. Viimeiset koneet poistettiin käytöstä ja varastoitiin Davis–Monthanin lentotukikohtaan, kunnes ne 1977 myytiin romuksi. Romutettujen koneiden joitakin osia käytettiin sittemmin uusien konetyyppien prototyyppikappaleissa. Esimerkiksi YF-16 eli myöhemmän F-16 -hävittäjäkoneen tuotantoprototyyppien laskutelineissä käytettiin B-58 -koneista peräisin olleita renkaita Valitut Palat 11/1985: artikkeli Sinitaivaan superrauta Koneen seuraajaksi suunniteltiin matalalentoon tarkoitettu, siiviltään muuttuvageometrinen F-111 Aardvark. ==Tekniset tiedot== == Lähteet == * Pauli Hirvonen: Mitä-Missä-Milloin Nuorten Ilmailukirja, s. 31–32, Helsinki: Otava, 1961 ===Viitteet=== == Aiheesta muualla == * * XB-58, YB-58A, NB-58A, RB-58A, TB-58A, B-58A, B-58B ja B-58C USAF National Museum -sivuilla. * Air Vectors: The General Dynamics B-58 Hustler ==Aiheesta muualla== B-58 Hustler Luokka:Yhdysvaltalaiset pommikoneet Luokka:1950-luvun pommikoneet
Phil Lynott

Philip Parris ”Phil” Lynott (20. elokuuta 1949 Birmingham, Englanti – 4. tammikuuta 1986 Salisbury, Wiltshire, Englanti) oli irlantilainen rockmuusikko ja hard rock -yhtye Thin Lizzyn perustajajäsen. ==Elämäkerta== Phil Lynott syntyi vuonna 1949 Birminghamissa irlantilaisen Philomena Lynottin ja Brittiläisestä Guayanasta kotoisin olleen Cecil Parrisin lyhyestä suhteesta. Hän varttui nelivuotiaasta lähtien äitinsä vanhempien luona Crumlinissa Irlannissa. Lynottin ensimmäinen yhtye oli The Black Eagles 1960-luvun puolivälissä. Sen lopettamisen jälkeen vuonna 1966 Lynott lauloi muutamassa muussa yhtyeessä, kunnes vuonna 1968 hän pääsi Irlannissa suosittuun Skid Row’hun. Hänet erotettiin kuitenkin jo seuraavana vuonna, koska yhtyeen muut jäsenet eivät olleet tyytyväisiä hänen laulutaitoihinsa. Opeteltuaan soittamaan bassokitaraa Lynott perusti vuonna 1969 yhtyeen nimeltä Orphanage ja seuraavana vuonna Thin Lizzyn. Siitä tuli yksi 1970-luvun loppupuolen tunnetuimmista hard rock -yhtyeistä. Lynott oli yhtyeen laulaja, lauluntekijä ja bassokitaristi. Lynott julkaisi myös kaksi sooloalbumia: Solo in Soho (1980) ja The Philip Lynott Album (1982). Lynott julkaisi 1970- ja 1980-luvuilla myös runojaan kirjoina. Thin Lizzy hajosi vuonna 1983. Lynott perusti uuden yhtyeen nimeltä Grand Slam, mutta se epäonnistui. Lynott sai vielä menestystä Gary Mooren kanssa levyttämällään kappaleella "Out in the Fields" (1985). Lynott meni vuonna 1980 naimisiin ja sai kaksi tytärtä. Liitto päättyi eroon vuonna 1984. Lynott käytti etenkin 1980-luvulla runsaasti alkoholia, kokaiinia ja heroiinia. Huumeet tekivät hänestä ärtyisän ja sekavan, mikä oli osasyynä Thin Lizzyn hajoamiseen. Lynott kuoli tammikuussa 1986 jouduttuaan 11 päivää aiemmin rajun huumeiden ja alkoholin käytön jälkeen sairaalaan vakavan maksan ja munuaisten infektion vuoksi. Kuolinsyyksi ilmoitettiin keuhkokuume ja sydänhalvaus. == Lähteet == == Aiheesta muualla == Luokka:Irlantilaiset muusikot Luokka:Vuonna 1949 syntyneet Luokka:Vuonna 1986 kuolleet
Tampereen Gunners

Tampereen Gunners on vuonna 1989 perustettu tamperelainen salibandyn erikoisseura. Keväällä 2008 miesten ja poikien toiminta siirtyi Kooveen alaisuuteen. Näin ollen seuralla on toimintaa ainoastaan naisten sarjoissa. Pietarsaarelaisen FBC Jeppiksen luovuttua sarjapaikasta naisten edustusjoukkue pelaa kaudella 2017–2018 Sisä-Suomen II-divisioonassa. == Saavutukset == * Suomen cupin voitot: 1 (1998–1999) == Ennätykset == * Suurin voitto: Gunners–OLS 21–6 (22. lokakuuta 2006) * Suurin tappio: Happee–Gunners 10–1 (24. helmikuuta 2000) * Runkosarjan yleisöennätys: 1109 katsojaa (Gunners–Erä 3–6, 12. joulukuuta 2007) * Piste-ennätys: 39 + 36 = 75 (Lassi Vänttinen 2003–2004) * Maaliennätys: 44 (Lasse Salminen 2005–2006) == Aiheesta muualla == * Seuran kotisivu * Naisten joukkuekortti salibandyliiton sivuilla ==Lähteet== Gunners
XChat

XChat on graafinen IRC-keskusteluohjelma, joka toimii useissa käyttöympäristöissä, joihin lukeutuvat BSD-, Linux-, Solaris- ja Windows- pohjaiset järjestelmät. XChat on tunnettu erikoisesta hinnoittelu- ja lisensointipolitiikastaan. == Hinnoittelu == XChatin lähdekoodia ja ajettavia versioita jaetaan ilmaiseksi ohjelman virallisella kotisivulla. Tästä käytännöstä poikkeaa ohjelman ajettava Windows-versio, josta on jaossa vain kokeiluversio, joka on rekisteröitävä viimeistään 30 vuorokauden käytön jälkeen. Ohjelman kotisivujen mukaan rekisteröintimaksuilla rahoitetaan lähdekoodin kääntämisestä ajettavaksi Windows-versioksi aiheutuvaa työtä. Myös Windows-versiosta on saatavilla ilmaisia versioita. Tarkempaa tietoa muiden kääntämistä versioista löytyy lisenssiointi osiosta. == Lisensointi == Ohjelman lähdekoodi ja useimmat ajettavat versiot ovat GNU GPL -lisenssin alla julkaistuja ja kuuluvat näin ollen vapaisiin ohjelmistoihin. Poikkeuksen tähän tekee Windowsille tarjolla oleva 30 vuorokauden kokeiluversio, jonka käyttöehdot vaativat käyttöoikeuden ostamista viimeistään 30 vuorokauden käytön jälkeen. Kokenut käyttäjä voi hankkia täyden Windows-version itselleen myös ilmaiseksi kääntämällä sen ohjelman sivustolla julkaistuista lähdekoodeista. Lisäksi käyttäjä voi hankkia ajettavan ohjelman kolmannelta osapuolelta. Maksulliseksi muuttuneen Windows-version lisensointi nostatti keskustelua siitä, oliko julkaisevalla taholla lupa käyttää kaikkien kehitykseen osallistuneiden tekemää lähdekoodia ohjelmassa, joka ei ole vapaa. GNU GPL -lisenssi ei aseta vaatimuksia ohjelman käännetyn version lisenssille, mutta GNU GPL -lisensoituja osia sisältävän ohjelman täytyy olla kokonaan GNU GPL -lisensoitu. Levitettävän käännösversion lähdekoodin saatavuudelle ei tällöin saa asettaa rajoituksia. == Lähteet == == Aiheesta muualla == *Virallinen X-Chat-sivusto Luokka:IRC-asiakasohjelmat Luokka:Vapaat ohjelmistot
Raahen Ponnistus

Raahen Ponnistus (lyh. RaaPo) on vuonna 1906 perustettu raahelainen urheiluseura. Seura on historiansa aikana kokeillut useita eri urheilulajeja, mutta keskittyy nykyisin salibandyyn. Toimintaa salibandyssa on ollut 1990-luvun puolivälistä asti. Seuran miesten edustusjoukkue pelasi kaudella 2009–2010 III-divisioonassa. Jalkapallotoiminnan Raahen Ponnistus on siirtänyt FC Raahelle. == Aiheesta muualla == * Luokka:Suomalaiset salibandyseurat Luokka:Raahelaiset urheiluseurat Luokka:Vuonna 1906 perustetut urheiluseurat Luokka:Suomen Työväen Urheiluliiton jäsenseurat
Soluhengitys

Soluhengitys on aerobisissa oloissa elävien solujen aineenvaihdunnallinen reaktio, jonka avulla solut vapauttavat ravinnon sisältämää energiaa käyttöönsä. Soluhengityksen keskeisimmät vaiheet ovat glykolyysi, sitruunahappokierto ja elektroninsiirtoketju. :C6H12O6 (glukoosi) + 6 O2 → 6 CO2 \+ 6 H2O + 36ATP Yksinkertaistettuna soluhengityksen lähtöaineina ovat hiilihydraatti, joka on usein glukoosia, ja happi. Lopputuotteena syntyy hiilidioksidia ja vettä. Reaktioissa vapautuu ATP-molekyylien sidoksien purkautuessa energiaa (36 ATP). ==Soluhengitys== ===Glykolyysi=== Glykolyysi tapahtuu solulimassa. Glykolyysivaiheessa glukoosimolekyyli pilkotaan kahdeksi pyruvaattimolekyyliksi, minkä seurauksena vapautuu pieni määrä energiaa (2 ATP). Koska glykolyysi ei vaadi happea, se voi tapahtua myös anaerobisissa oloissa. :C6H12O6 (glukoosi) + 2 NAD+ \+ 2 Pi \+ 2 ADP → 2 CH3COCOOH (pyruvaatti) + 2 NADH + 2 ATP + 2 H+ \+ 2 H2O ===Pyruvaatin oksidatiivinen dekarboksylaatio=== Pyruvaattimolekyylit hapetetaan pyruvaattidehydrogenaasikompleksin avulla, jolloin syntyvät yhdisteet ovat asetyylikoentsyymi-A ja hiilidioksidi. Reaktiot voivat tapahtua vain aerobisissa oloissa. Pyruvaatin dekarboksylaatio tapahtuu aitotumaisilla mitokondrion matriksissa. Pyruvaatin dekarboksylaatiossa ei synny ATP:tä. ===Sitruunahappokierto=== Pyruvaattimolekyylien hapettamisen seurauksena syntynyt asetyylikoentsyymi-A siirtyy kahdeksanvaiheiseen reaktiosarjaan, sitruunahappokiertoon (myös Krebsin sykli tai trikarboksyylihappokierto), joka pyruvaatin dekarboksylaation tavoin on aerobisia oloja vaativa reaktiosarja ja tapahtuu myös mitokondrion matriksissa. Reaktiosarjan seurauksena syntyy vetyioneja ja elektroneja, jotka kuljetetaan vedynsiirtäjien avulla mitokondrion sisäkalvolle soluhengityksen seuraavaa vaihetta varten. Sitruunahappokierrossa vapautuu jälleen pieni määrä energiaa (2 ATP). Sivutuotteena syntyy hiilidioksidia. :C23H38N7O17P3S (asetyylikoentsyymi-A) + 3NAD+ \+ FAD + 2H2O + ADP + P → C21H36N7O16P3S (koentsyymi-A) - SH + 2CO2 \+ FADH2 \+ ATP + 3(NADH + H+) + 2ATP ===Elektroninsiirtoketju=== Elektroninsiirtoketju tarkoittaa nimensä mukaisesti sitruunahappokierrossa syntyneiden elektronien kuljettamista elektroninsiirtäjältä toiselle mitokondrion sisäkalvolla. Se vaatii happea. Suurin osa soluhengityksessä syntyvästä energiasta (32 ATP) vapautuu elektroninsiirtoketjun aikana ja lisäksi happi pelkistyy, jolloin syntyy vettä. Yhdestä glukoosimolekyylistä saadaan näin ollen koko soluhengityksen aikana energiaa 36 ATP. :(NADH + H+) + ½O2 \+ 3ADP + 3P → NAD+ \+ 4H2O + 3ATP :FADH2 \+ ½O2 \+ 2ADP + 2P → FAD + 3H2O + 2ATP ==Käyminen== Anaerobisissa olosuhteissa soluhengitys ei pääse etenemään glykolyysivaihetta pidemmälle, jolloin tapahtuu käymistä. Käyminen voi olla joko maitohappo- tai alkoholikäymistä. Käymisessä saatavan ATP:n määrä on hyvin pieni (2 ATP) verrattuna aerobisissa oloissa tapahtuvaan soluhengitykseen. == Lähteet == == Aiheesta muualla == Luokka:Solun fysiologia Luokka:Seulonnan keskeiset artikkelit
Serkku

Serkkuja ovat keskenään henkilöt, joilla on yhteinen isoäiti tai isoisä, eli serkku (myös täysserkku) on isän tai äidin sisaruksen lapsi. Kansankielessä serkusta on käytetty nimityksiä nepaa ja orpana.Nykysuomen sanakirja, s.v. nepaa, orpana. Serkkupuoliksi ihmisiä voidaan kutsua silloin, kun vanhempien vanhemmista vain toinen on sama, esimerkiksi sama isänisä mutta eri isänäiti. Serkkua voidaan käyttää nimityksenä myös silloin kun ihmiset ovat keskenään verisukulaisia vain avioliiton kautta, esimerkiksi äitipuolen siskonpoika tai biologisen velipuolen biologinen serkku. Kahden serkun lapset ovat keskenään pikkuserkkuja. Pikkuserkkua sanotaan myös toiseksi serkuksi. Tästä kaukaisempia mutta toisiinsa samassa suhteessa olevia sukulaisia ovat kolmas serkku, neljäs serkku ja niin edelleen. Kolmannen polven serkkuja kutsutaan myös sokeri- tai varttiserkuiksi,Sokeriserkku. Kielikello 2/1995. neljännen polven taas sirpaleserkuiksi. __NOTOC__ ==Kaksoisserkut== Kaksoisserkkuja ovat keskenään henkilöt, joilla on yhteiset isovanhemmat sekä isän että äidin puolelta. Kaksoisserkku jakaa henkilön kanssa kaikki isovanhemmat, tädit, enot, sedät ja serkut. Kun yhden perheen sisarukset saavat lapsia toisen sisarusparin kanssa, heidän lapsensa ovat keskenään kaksoisserkkuja. Kaksoisserkut ovat keskenään geneettisesti läheisempää sukua kuin täysserkut. Täysserkun kanssa jaetaan keskimäärin 12,5 prosenttia geeneistä mutta kaksoisserkun kanssa 25 prosenttia (olettaen, että sisarukset molemmissa perheissä ovat täyssisaruksia). Kaksoisserkukset ovat keskenään geneettisesti yhtä läheisiä sukulaisia kuin sisarpuolet. ==Katso myös== *Serkusavioliitto == Lähteet == == Aiheesta muualla == Luokka:Sukututkimus Luokka:Perhe Luokka:Seulonnan keskeiset artikkelit
Joe Satriani

Joseph "Joe" Satriani (s. 15. heinäkuuta 1956) on yhdysvaltalainen rock- kitaristi. Satriani on saanut 15 Grammy-ehdokkuutta ja myynyt yli 10 miljoonaa levyä. Satriania pidetään eräänä rockin teknisesti taitavimmista kitaristeista. Hän hallitsee lähes kaikki instrumenttinsa tekniikat. Hän on myös maineikas kitaransoiton opettaja, oppilaita ovat olleet esimerkiksi Steve Vai, David Bryson (Counting Crows), Kirk Hammett (Metallica), Larry LaLonde (Primus), Charlie Hunter, Alex Skolnick (Testament), Tom Morello (Rage Against the Machine) ja John Petrucci (Dream Theater). == Ura == Jimi Hendrixin kuolemasta kuultuaan Joe Satriani vaihtoi jalkapallon vakavaan kitaransoiton harrastukseen. 1970-luvulla Satriani muutti Kalifornian Berkeleyyn, jossa toimi muusikkona. Vuonna 1986 hänen ystävänsä ja entinen oppilaansa Steve Vai ylisti Satriania useissa kitaralehtien haastatteluissa. Vuonna 1989 Satrianin levytys "One Big Rush" (alkujaan Flying in a Blue Dreamin kappale) oli elokuvan Loistokaveri (Say Anything, 1989) soundtrackilla. Vuonna 1994 Satriani liittyi Deep Purpleen korvatakseen Ritchie Blackmoren yhtyeen kiertueella. Vuonna 1996 Satriani perusti G3:n, kolmen rock-kitaristin konserttikiertueen, alkuperäisinä esiintyjinä Satriani, Steve Vai ja Eric Johnson. Vuonna 2008 Satriani liittyi samalla perustettuun Chickenfoot- superyhtyeeseen, jossa hänen lisäkseen toimivat Van Halenin Sammy Hagar (laulu) ja Michael Anthony (basso) sekä Red Hot Chili Peppersin Chad Smith (rummut). Satriani on mainostanut Ibanezin JS Series -kitaroita ja Peaveyn JSX-vahvistimia. Molemmat tuotesarjat on suunniteltu erityisesti Satrianin nimikkotuotteiksi. == Julkaisut == === Studioalbumit === * * * * * * * * * * * * * * * Shockwave Supernova (2015) * === Minialbumit === * * * === Kokoelma- albumit === * * * * === Livealbumit === * * * * == Katso myös == * Luettelo Joe Satrianin kappaleista == Lähteet == == Aiheesta muualla == *Joe Satrianin virallinen kotisivu Luokka:Deep Purplen jäsenet Luokka:Rockmuusikot Luokka:Yhdysvaltalaiset kitaristit Luokka:Vuonna 1956 syntyneet Luokka:Elävät henkilöt Luokka:Seulonnan keskeiset artikkelit
REM

REM eri kirjoitusmuodoissaan viittaa esimerkiksi seuraaviin asioihin: * REM- uni eli vilkeuni, aktiiviuni tai paradoksinen uni; unen vaihe * R.E.M., yhdysvaltalainen yhtye * REM Island, porauslautta * Rém, kylä Unkarissa * rem, vanhentunut säteilyn ekvivalenttiannoksen yksikkö, 1/100 sievertiä ==Henkilöitä== * Rem Fowler, brittiläinen moottoripyöräilijä * Rem Koolhaas, saksalainen arkkitehti * Rem Murray, kanadalainen jääkiekkoilija * Rem Urasin, venäläinen pianisti * Rem Viakhirev, venäläinen liikemies